b'\n_START_ARTICLE_\nSeppo Hyrk\xc3\xa4s\n_START_SECTION_\nPakinat\n_START_PARAGRAPH_\nHyrk\xc3\xa4s on tunnettu pakinatyylisest\xc3\xa4 Tosimies-kirjasarjastaan, jota h\xc3\xa4n kirjoitti yhdess\xc3\xa4 Tommy Tabermannin kanssa. Se sai alkunsa yhdysvaltalaisen Bruce Feirsteinin menestyskirjan Real Men Don\xc2\xb4t Eat Quiche (1982) k\xc3\xa4\xc3\xa4nt\xc3\xa4misest\xc3\xa4. Suomeksi se ilmestyi nimell\xc3\xa4 Tosimies vie eik\xc3\xa4 vikise (1983). Sarjan eetos on \xc3\xa4\xc3\xa4risovinistinen. Tosin kyse on liioitellun maskuliinisuuden satirisoinnista. Teoksessa Tosimies ja euroeunukit leikitell\xc3\xa4\xc3\xa4n Euroopan eri maiden kansallisilla piirteill\xc3\xa4. Muutamissa muissakin Hyrk\xc3\xa4ksen teoksissa k\xc3\xa4sitell\xc3\xa4\xc3\xa4n arkoja aiheita huumorin keinoin. Niinp\xc3\xa4 kirja Tervetuloa maailmanloppu\xc2\xa0: Vainohullun tietolaari (1996) esittelee erilaisia maailmanloppuja. Iltalehdess\xc3\xa4 julkaistut Hullu maailma -pakinat on julkaistu kokoelmana, jossa kerrotaan omituisuuksista eri puolilta maailmaa.'